มีประจำเดือนครั้งสุดท้ายวันที่ 25 มี.ค. จนมาถึงตอนนี้ 5 เดือนแล้วประจำเดือนยังไม่มา (ก่อนหน้านี้ประจำเดือนจะมาแบบเดือนเว้นเดือนค่ะ) ทุกๆรอบที่เราจะต้องมีประจำเดือน จะปวดหลัง หน่วงท้องเหมือนประจำเดือนจะมา แต่ก็ไม่มา ตรวจครรภ์ทุกเดือนตั้งแต่ไม่มีประจำเดือน แต่ก็ขึ้นขีดเดียวตลอด ร่างกายก็ปกติ สิวไม่เห่อ หน้าไม่ง รบกวนแนะนำด้วยนะคะ ตอนนี้เครียดมากว่าตัวเองเป็นอะไร ขอบมากค่ะ
สวัสดีค่ะ ประจำเดือนปกติควรจะมาทุกเดือน ห่างกัน 22-35 วันจากครั้งก่อน การที่ประจำเดือนไม่มาติดต่อกันถึง 5 เดือนแล้วนั้นเป็นความผิดปกติสาเหตุที่อาจเป็นไปได้เช่นการตั้งครรภ์ การมีถุงน้ำหลายใบในรังไข่ เนื้องอกรังไข่ พังผืดมดลูก ผนังมดลูกบาง โรคไทรอยด์หรือต่อมใต้สมองทำงานผิดปกติ เป็นต้นโดยหากไม่ตั้งครรภ์ สาเหตุที่เป็นไปได้มาก อาจจะเป็นเรื่องถุงน้ำหลายใบในรังไข่ ควรไปพบแพทย์เพื่อยืนยันการตั้งครรภ์อีกครั้ง และหาสาเหตุอื่นๆที่อาจเป็นไปได้ดังกล่าวไปด้วยการตรวจเลือดเพิ่มเติมหรือทำอัลตราซาวน์หน้าท้องต่อไป